b'\n_START_ARTICLE_\nVeliki komet iz leta 905\n_START_PARAGRAPH_\nV\xc3\xa9liki komet iz leta 905 (oznaka C/905 K1) je komet, ki so ga kitajski astronomi opazili zve\xc4\x8der 18. maja leta 905 . Komet je spominjal na Venero. Imel je rep dolg okoli 50\xc2\xb0. Opisali so ga kot krvavo rde\xc4\x8dega. Zanj je zna\xc4\x8dilno, da je kazal ve\xc4\x8dje \xc5\xa1tevilo \xc5\xbearkov iz jedra._NEWLINE_Komet so verjetno videli tudi v Evropi, vendar poro\xc4\x8dila o njem niso zanesljiva._NEWLINE_Hasegava je bil edini astronom, ki je leta 1979 posku\xc5\xa1al dolo\xc4\x8diti tudi tirnico kometa. Njegovi izra\xc4\x8duni ka\xc5\xbeejo, da je komet preletel prison\xc4\x8dje 26. avgusta na razdalji samo 0,2 a.e. od Sonca.'